IVL : กำไรที่แข็งแกร่งจะหนุนมูลค่าหุ้นให้สูงขึ้น
11 พฤศจิกายน 2564

IVL : กำไรที่แข็งแกร่งจะหนุนมูลค่าหุ้นให้สูงขึ้น
IVL คาดกำไรปกติปี 2565 จะเติบโต 15% ตามการเติบโตของปริมาณการขาย แม้ Core EBITDA/ตัน ทรงตัว ประมาณการของเราสะท้อนกำไรปกติที่จะเติบโตขึ้น 17%
กำไรไตรมาส 3/64 อยู่ที่ 6.5 พันลบ. ดีกว่าคาด 9% จากกำไรสต็อกน้ำมันที่ดีกว่าคาดและรายได้ค่าสินไหมประกันภัยที่ไม่ได้คาดไว้ คาดกำไรไตรมาสหน้าอยู่ที่ 6-7 พันลบ.
ผู้บริหารของ IVL คาดว่ากำไรปกติในปี 2565 จะยังคงเติบโต YoY จากปริมาณการขายที่สูงขึ้น และ core EBITDA/ตัน ที่ทรงตัว ทั้งนี้ IVL คาดว่าปริมาณการขายในปี 2565 จะเพิ่มขึ้นประมาณ 15% จากการฟื้นตัวของยอดขายในกลุ่มไลฟ์สไตล์และกลุ่มยานยนต์ หลังการระบาดของโควิด-19 และสถานการณ์ชิปขาดแคลนที่มีแนวโน้มดีขึ้น อีกทั้ง ยังมีปริมาณการขายที่เพิ่มขึ้นจากการรวม Oxiteno เข้ามาตั้งแต่ไตรมาส 1/2565 เป็นต้นไป
มุมมอง KS
คงคำแนะนำ “ซื้อ” และปรับเพิ่มราคาเป้าหมายสิ้นปี 2565 ขึ้นเป็น 49.25 บาท เพื่อสะท้อนถึงการปรับเพิ่มประมาณการกำไรปี 2564 ของเรา ราคาเป้าหมายสิ้นปี 2565 จึงถูกปรับขึ้นจาก 47.80 บาท เป็น 49.25 บาท อิงด้วย PBV เดิมที่ 1.49 เท่า (-0.5SD) เพื่อสะท้อนวัฏจักรขาลงของ PET/PTA ทั้งนี้ คำแนะนำของเราอิงจากแนวโน้มการเติบโตของกำไรปกติที่แข็งแกร่งในปี 2565 และราคาหุ้นที่ยังอยู่ในระดับที่ไม่สูงมากนัก โดยซื้อขายที่ PBV ที่ 1.39 เท่า (-0.7x S.D.) ดังนั้น เราจึงคงคำแนะนำ “ซื้อ” IVL
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp